钦定古今图书集成/方舆汇编/职方典/第1279卷 > 《祁阳县志》
## 钦定古今图书集成/方舆汇编/职方典/第1279卷 > 《祁阳县志》

邑旧无营兵，其地于永郡为腹里，本非要害屯兵之地。峒猺虽逼处，情形既怀顺向义，其田土又在邻封，非我版宇。故“语祁之守，守在四境；语祁之防，防在四邻。” 是以向无营兵，亦无营官。每岁秋冬振旅，县有司帅民壮捕快于教场演习而已。明季临蓝，圹寇生发，设营普乐，俱近零陵、宁远、常宁三界之处，领以卫弁。其营兵则调阳塘杀手，与祁无与。虽祁有屯田，向系卫军屯种，班籍在卫，祁亦不得调用

皇清初定衡永，此时滇黔未靖武攸之南门不启经。

略：“阁部洪承畴疏荐总镇陈德提兵入黔，暂驻祁城；县令童钦承奉檄借民房屯札兵士。戊戌正月，大镇建牙，兵民辑睦。数阅月，大师开滇黔，移镇云南。”